It-Tieni Pitazz – Noti 126-128 (għal paragrafi 601-610) Probabilment Swor Veronica Rapisz. Twieldet fit-18 ta' Marzu 1835, daħlet soru mal-Kongregazzjoni fis-16 ta' Diċembru 1881. Għaddiet ħajjitha kollha bħala reliġjuża taħdem fil-ġnien. Fl-aħħar snin ta' ħajjitha tat il-ħin kollu tagħha għat-talb. Mietet f'Vilnius fit-28 ta' Jannar 1936. (A.SMDH – K u M). "Il-Kongregazzjoni kollha" aktarx tfisser is-sorijiet kollha fid-dar, f'dan il-każ, fid-dar ta' Vilnius. Aktarx Dun Anthony Korcik, kappillan tad-dar tal-Kongregazzjoni f'Vilnius mill-10 ta' Awissu 1934 sal-1940. Dun Korcik twieled madwar l-1892, u ġie ordnat saċerdot fl-1920 għad-djoċesi ta' Luck u Zytomierz. Huwa ggradwa mill-Iskola tat-Teoloġija tal-Universita' ta' Varsavja, u speċjalizza fil-filosofija. Mill-1929 huwa kien jgħallem l-istorja tal-filosofija fl-Universita' ta' Vilnius. Meta spiċċat il-gwerra mar Lublin, fejn għallem il-Loġika fl-Iskejjel tat-Teoloġija u l-Filosofija fl-Universita' Kattolika ta' Lublin. Huwa miet f'Lublin fl-24 ta' Ottubru 1969.
Noti tad-Djarju ta' Santa Fawstina Kowalska (Noti 126-128) għal par. 601-610